CPA er et akronym for Cost Per Acquisition, og måler kostnaden per «handling». Mange forveksler CPA med CAC, men der hvor CAC måler kostnaden per (betalende) kunde, bruker man CPA for å måle kostnaden per registrering, kostnaden per nedlasting eller lignende. Man sier da gjerne at CPA brukes for handlinger som ikke direkte fører til inntekt. På grunn av dette mener også mange at «Cost per action» hadde vært en mer beskrivende navngivning.